Robert Eriksson
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Robert Eriksson er en norsk politiker fra Fremskrittspartiet, som i perioden 2013-2015 var arbeids- og sosialminister i Erna Solbergs regjering. I 2017 tiltrådte Eriksson som administrerende direktør i Norske Sjømatbedrifters Landsforening.
Eriksson er født i Levanger, men er oppvokst og bosatt i Verdal. Han er utdannet bedriftsøkonom fra Høgskolen i Nord-Trøndelag 1995. Statsråd Som statsråd hadde Eriksson ansvar for arbeidsmarkedspolitikken, arbeidsmiljøspørsmål, pensjoner og offentlige velferdstilbud i vid forstand. Hans viktigste sak var endringene i Arbeidsmiljøloven, der den nye loven blant annet gjorde det lettere for arbeidsgivere å tilby midlertidige ansettelser og myket opp overtidsbestemmelsene. Andre politiske verv Robert Eriksson var formann i Nord-Trøndelag FpU i perioden 1991-94, formann i Verdal Frp fra 1992-1993, medlem av sentralstyret FpU fra 1995-1996, medlem landsstyret i Fremskrittspartiet 1998-2000 og 2002-2008. Han er medlem av partiets sentralstyre fra 2013.Eriksson var medlem av Verdal kommunestyre i perioden 1991-2011, av formannskapet fra 1999-2005. Han var medlem av Nord-Trøndelag fylkesting 1995-2005. Han var vararepresentant til Stortinget for Nord-Trøndelag 1997–2005 og stortingsrepresentant 2005-2013. Han var medlem av arbeids- og sosialkomiteen 2005-2009 og leder 2009-2013. Han stilte til gjenvalg 2013, men mistet stortingsmandatet ved valget. Robert Eriksson var leder i styret for Verdal fotball i 2002-06. Les mer i Store norske leksikon Fremskrittspartiet politiker